पुलिस को देख बदला प्लान, हटरी चौक पर जलाया पीएम का पुतला
गैस सिलेंडर की कीमत बढ़ने का विरोध शुरू
आप और राकांपा ने रैली निकालने के बाद कलेक्टोरेट में सौंपा ज्ञापन
एलपीजी गैस के दाम में बढ़ोतरी के विरोध में शुक्रवार को आप व राष्ट्रवादी कांग्रेस पार्टी ने अलग-अलग विरोध प्रदर्शन करते हुए रैली निकाली और फिर कलेक्टोरेेट जाकर राष्ट्रपति के नाम ज्ञापन सौंपा। कार्यकर्ताओं ने कहा कि आदेश वापस नहीं लिया गया तो आगे भी उनका आंदोलन जारी रहेगा।
शासन ने एलपीजी गैस के दाम में बड़ी बढ़ोतरी की है। इसे लेकर गृहिणियां तो सकते में हैं ही, भाजपा विरोधी राजनीतिक पार्टियां भी विरोध में आ खड़ी हुई हैं। इसी कड़ी में आप पार्टी ने विरोध प्रदर्शन किया। नेहरू चौक पर पार्टी कार्यकर्ता इकट्ठे हुए और फिर रैली निकाल कर शासन के निर्णय के खिलाफ नारेबाजी करते हुए कलेक्टोरेट पहुंचे। यहां राष्ट्रपति के नाम सिटी मजिस्ट्रेट को ज्ञापन सौंपा। पार्टी की विधानसभा, पर्यवेक्षक विंध्येश्वरी आदिले का कहना है कि प्रधानमंत्री मोदी ने अच्छे दिन का सपना दिखाकर सत्ता हासिल की। वास्तविकता तो यह है कि उनकी तानाशाही दिनोदिन बढ़ती जा रही है। गैस के दाम में 86 रुपए की बढ़ोतरी करना गलत है, इससे तो आम आदमी और परेशान हो जाएगा। इसी तरह बैंक में पैसे जमा करने व निकासी पर भी टैक्स लगा दिया गया है, जो गलत है। इसका भरपूर विरोध किया जाएगा। बहरहाल राष्ट्रपति के नाम ज्ञापन सौंपा गया है। जब तक इस निर्णय को वापस नहीं लिया जाता आगे भी विरोध प्रदर्शन जारी रहेगा। राष्ट्रवादी कांग्रेस पार्टी ने भी कलेक्टोरेट जाकर रेट को वापस लेने ज्ञापन सौंपा है। ज्ञापन सौंपने वालों में आप पार्टी से अरविंद पांडेय, जसवीर सिंह, किशोर आडवानी, संजय अग्रवाल सहित पार्टी के अन्य कार्यकर्ता शामिल थे।
विरोध प्रदर्शन के दौरान नारेबाजी करते राष्ट्रवादी कांग्रेस पार्टी के कार्यकर्ता।
हटरी चौक में युवक कांग्रेस के कार्यकर्ताओं से सीएम का पुतला छीनते पुलिसकर्मी।
hin_Deva hin_Deva hin_Deva hin_Deva hin_Deva hin_Deva hin_Deva